Document ID: 31992L0008

Keturioliktoji Komisijos direktyva 92/8/EEB
1992 m. vasario 18 d.
derinanti su technikos pažanga Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo III, IV, VI ir VII priedus
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo [1] su paskutiniais pakeitimais, padarytais Direktyva 91/184/EEB [2], ypač į jos 8 straipsnio 2 dalį,
kadangi, remiantis turima informacija, medžiagos, dažančios medžiagos, konservantai ir ultravioletinių spindulių filtrai, kurių leidimo naudoti laikas baigėsi 1991 m. gruodžio 31 d., kosmetikos gaminiuose turėtų būti toliau naudojami dar šešis mėnesius;
kadangi šioje direktyvoje numatytos priemonės atitinka Direktyvų dėl techninių kliūčių panaikinimo kosmetikos gaminių prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 76/768/EEB iš dalies keičiama taip:
1. III priedo 2 dalies skiltyje "Leidžiama naudoti iki" nurodyta data 1991 m. gruodžio 31 d. pakeičiama 1992 m. birželio 30 d. prie šios medžiagos:
2.1,1,1-trichloroetanas (metilchloroformas).
2. IV priedo 2 dalyje prie šių numerių ir pavadinimų: 26100, 73900, 74189, tirpiklio geltonasis 98 ir 15585, skiltyje "Leidžiama naudoti iki" nurodyta data 1991 m. gruodžio 31 d. pakeičiama 1992 m. birželio 30 d.
3. VI priedo 2 dalies skiltyje "Leidžiama naudoti iki" nurodyta data 1991 m. gruodžio 31 d. pakeičiama 1992 m. birželio 30 d. prie šių medžiagų:
2. Chlorfenezinas (INN)
15. Benzetonio chloridas (INN) ( + )
16. Benzalkonio chloridas (INN), bromidas ir sacharinatas ( + )
20. Heksamidinas (INN) ir jo druskos, įskaitant izetionatą ir 4-hidroksibenzenkarboksilatą ( + )
21. Benzilhemiformalis (benziloksimetanolio ir(benziloksimetoksi)metanolio 1:1 mišinys)
26. Glutaraldehidas
27. 3-deciloksi-2-hidroksi-1-aminopropano hidrochloridas (dekominolis) (INN).
4. VII priedo 2 dalies skiltyje "Leidžiama naudoti iki" nurodyta data 1991 m. gruodžio 31 d. pakeičiama 1992 m. birželio 30 d. prie šių medžiagų:
1. N-propoksilintas etil-4-aminobenzenkarboksilatas (izomerų mišinys)
2. Etoksilintas etil-4-aminobenzenkarboksilatas
4. Glicerol-1-(4-aminobenzenkarboksilatas)
5. 2-etilheksil-4-dimetilaminobenzenkarboksilatas
6. 2-etilheksilsalicilatas
12. Izopentil-4-metoksicinamatas (izomerų mišinys)
13. 2-etilheksil-4-metoksicinamatas
16. 2-hidroksi-4-metoksi-4-metilbenzofenonas (meksenonas)
17. 2-hidroksi-4-metoksibenzofenon-5-sulfonrūgštis ir natrio druska (sulisobenzonas ir natrio sulisobenzonatas)
24. α-(2-oksoborn-3-iliden)toluen-4-sulfonrūgštis ir jos druskos
25. 3-(4-metilbenziliden)-d-1-kamparas
26. 3-benzilidenkamparas
28. 4-izopropildibenzoilmetanas
29. 4-izopropilbenzilsalicilatas
31. 1-(4-tret-butilfenil)-3-(4-metoksifenil)propan-1,3-dionas
32. 2,4,6-trianilino-(p-karbo-2-etilheksil-1-oksi)-1,3,5-triazinas.
2 straipsnis
1. Nepaisydamos 1 straipsnyje nurodytų leidimo datų, valstybės narės imasi būtinų priemonių užtikrinti, kad Bendrijoje įsisteigę gamintojai ir importuotojai nuo 1992 m. liepos 1 d. nepateiktų į rinką šios direktyvos reikalavimų neatitinkančių gaminių.
2. Valstybės narės imasi būtinų priemonių užtikrinti, kad 1 dalyje nurodyti gaminiai, kurių sudėtyje yra medžiagų, nurodytų 1 straipsnyje, nebūtų parduodami arba realizuojami galutiniam vartotojui po 1993 m. birželio 30 d.
3 straipsnis
1. Valstybės narės priima įstatymus ir kitus teisės aktus, kurie, įsigalioję ne vėliau kaip 1992 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.
4 straipsnis
Ši direktyva skirta valstybėms narėms.
Priimta Briuselyje, 1992 m. vasario 18 d.

Labels: 1
15